પાકિસ્તાન સાથે નરેન્દ્ર મોદી શું કરશે તે ચૂંટણીનો મુદ્દો છે, પણ ચીન સાથે ભારત શું કરશે તે વધારે ગંભીર અને રાજકીય બાબતોથી પર એવો મુદ્દો છે. નરેન્દ્ર મોદી અહીં રાજકારણથી પર રહીને ચીન સાથે ડીલ કરવા માટે પ્રયાસો કરી રહ્યા છે તે સમજવા જેવું છે. ગયા મહિને જ તેઓ ચીનની ખાસ મુલાકાતે ગયા. ચીનના પ્રમુખ શી જિનપિંગ સાથે પ્રોટોકોલને બાજુએ રાખીને, સત્તાવાર નિવેદનોની પળોજણમાં પડ્યા વિના લાંબી વાતચીત કરી. તેમની સાથે હર્યાફર્યા અને શુષ્ક ડિપ્લોમસીથી આગળ વધીને શી જિનપિંગને જાણવાની કોશિશ કરી છે.